આવા કારણોથી અસંતુષ્ટ કર્મચારીઓના અસંતોષની અભિવ્યક્તિ જુદી જુદી રીતે થતી હોય છે- કયાં તો કર્મચારી તેની જોબ છોડી અન્યત્ર જોડાય, અથવા તો તેના કાર્ય પ્રત્યે સંપૂર્ણ અવજ્ઞાા દર્શાવે જે તેની સતત ગેરહાજરી, એક જ પ્રકારની ભૂલો વારંવાર કરવા જેવી ચેષ્ટાઓમાં પ્રદર્શિત થાય; અથવા તો કોઈ કર્મચારી પોતાના અસંતોષનો મુદ્દાની ઉપરી અધિકારી સાથે ચર્ચા કરી પોતાનો અભિપ્રાય વ્યક્ત કરવાનું પસંદ કરે, તો વળી કેટલાક ‘પરિસ્થિતિ સુધરશે’ એવી આશા સેવી પ્રતીક્ષા કરતા મને-કમને કામ કરતા રહે.